Ir-Regolament tal-Kummissjoni (KE) Nru 1707/2003
tas-26 ta’ Settembru 2003
li jiffissa l-koeffiċjenti li japplikaw għaċ-ċereali esportati fil-għamla ta’ whisky Skoċċiż għall-perjodu taż-żmien 2003/2004
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 2003 dwar l-organizzazzjoni komuni tas-suq fiċ-ċereali [1], kif l-aħħar emendat bir-Regolament (KE) Nru 1104/1999 [2],
Wara li kkunsidrat ir-Regolament tal-Kummissjoni (KEE) Nru 2825/93 tal-15 ta’ Ottubru 1993 li jistabbilixxi ċerti regoli ddettaljati sabiex jiġi applikat ir-Regolament tal-Kunsill (KEE) Nru 1766/92 rigward il-fissar u l-konċessjoni ta’ rifużjonijiet aġġustati fuq iċ-ċereali esportati fil-għamla ta’ ċertu xorb spirituż [3], kif l-aħħar emendat bir-Regolament (KE) Nru 1622/2000 [4], u b’mod partikolari l-Artikolu 5 tiegħu,
Billi:
(1) L-Artikolu 4(1) tar-Regolament (KE) Nr 2825/93 jipprovdi illi l-kwantitajit taċ-ċereali eliġibbli għar-rifużjoni jridu jkunu l-kwantitajiet imqiegħda taħt kontroll u ddistillati, ippeżati b’koeffiċjent li jrid jiġi ffisat kull sena għal kull wieħed mill-Istati Membri interessati. Dan il-koeffiċjent jesprimi l-proporzjon bejn il-kwantitajiet esportati u l-kwantitajiet totali mqiegħda fis-suq tax-xorb spirituż interessat fuq il-bażi tax-xejra nnotata f’dawn il-kwantitajiet matul in-numru ta’ snin li jikkorrispondu mal-perjodu medju taż-żmien tal-għoti tal-għomor lix-xarba spirituża fil-kwistjoni. B’riżultat tat-tagħrif ipprovvdut mir-Renju Unit rigward il-perjodu taż-żmien mill-1 ta’ Jannar sal-31 ta’ Diċembru 2002, il-perjodu medju taż-żmien tal-għoti tal-għomor kien ta’ seba’ snin għall-whisky Skoċċiż. Għandhom jiġu ffisati l-koeffiċjenti għall-prejodu taż-żmien mill-1 ta’ Ottubru 2003 sat-30 ta’ Settembru 2004.
(2) L-Artikolu 10 tal-Protokoll 3 mal-Ftehim dwar iż-Żona Ekonmika Ewropea [5] jipprekludi l-konċessjoni tar-rifużjonijiet rigward l-esportazzjonijiet lejn il-Liechtenstein, l-Islanda u n-Norveġja. Barra minn hekk, il-Komunità kkonkludiet ftehimijiet ma’ ċerti pajjiżi terzi li jabolixxu r-rifużjonijiet fuq l-esportazzjoni. Skond l-Artikolu 7(2) tar-Regolament (KEE) Nru 2825/93, dan għandu jitqies fil-kalkolu tal-koeffiċjenti għall-perjodu ta-żmien 2003/2004.
(3) Il-miżuri pprovvduti f’dan ir-Regolament huma skond l-opinjoni tal-Kumitat tal-Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Għall-perjodu taż-żmien mill-1 ta’ Ottubru 2003 sat-30 ta’ Settembru 2004 il-koeffiċjenti pprovvduti fl-Artikolu 4 tar-Regolament (KEE) Nru 2825/93 li japplika għaċ-ċereali fir-Renju Unit għall-fabbrikazzjoni tal-whisky Skoċċiż għandhom jiġu ddikjarati fl-Anness.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Għandu jibda japplika mill-1 ta’ Ottubru 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta’ Settembru 2003.